CELEX: 62015TN0368
Language: et
Date: 2015-07-10 00:00:00
Title: Kohtuasi T-368/15: 10. juuli 2015 esitatud hagi – Alcimos Consulting versus Euroopa Keskpank

14.9.2015   
            
            
               ET
            
            
               Euroopa Liidu Teataja
            
            
               C 302/64
            
         10. juuli 2015 esitatud hagi – Alcimos Consulting versus Euroopa Keskpank
   (Kohtuasi T-368/15)
   (2015/C 302/79)
   Kohtumenetluse keel: inglise
   
      Pooled
   
   
      Hageja: Alcimos Consulting SMPC (Ateena, Kreeka) (esindaja: advokaat F. Rodolaki)
   
      Kostja: Euroopa Keskpank
   
      Nõuded
   
   Hageja palub Üldkohtul:
   
               —
            
            
               tunnistada tema hagiavaldus vastuvõetavaks;
            
         
               —
            
            
               tunnistada Euroopa Keskpanga nõukogu 28. juuni 2015. aasta and 6. juuli 2015. aasta otsused kehtetuks ja teise võimalusena tühistada need ning
            
         
               —
            
            
               mõista hagejale välja hüvitis summas üks euro.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et Euroopa Keskpank (EKP) on rikkunud Euroopa Keskpankade Süsteemi (EKPS) põhikirja artikli 14 lõiget 4, kuna EKP keeldumise näol rahuldada Kreeka Keskpanga taotlust suurendada Kreeka pankadele antavat erakorralist likviidsusabi (ELA) ei oleks olnud tegemist sekkumisega EKPS-i eesmärkidesse ja ülesannetesse.
            
         
               2.
            
            
               Teine väide, et Euroopa Keskpank (EKP) on rikkunud ELL artiklit 4 ja artiklit 5, tegutsedes pädevust ületades, kui ta lükkas tagasi Kreeka Keskpanga taotluse.
            
         
               3.
            
            
               Kolmas väide, et EKP tegutses poliitilistel kaalutlustel ja rikkus seega ELTL artiklit 130, milles on kinnitatud EKP sõltumatust.
            
         
               4.
            
            
               Neljas väide, et vaidlustatud EKP otsused ei läbi edukalt proportsionaalsuse kontrolli, kuna ELTL artikli 127 lõikes 2 esitatud maksesüsteemide tõrgeteta toimimise edendamine on üks neljast peamisest ülesandest, mida eurosüsteemi kaudu edendatakse, samas kui täiendava erakorralise likviidsusabi andmine Kreeka pankadele koos nende võimaliku mõjuga ühtse rahapoliitika rakendamisele oleks kahjustanud vähem EKP eesmärke.